laion/Wikipedia-Exotic huggingface dataset:
MKR המטבח המנצח: VIP

MKR המטבח המנצח VIP היא עונת ה-VIP של תוכנית המציאות הישראלית "MKR המטבח המנצח" והעונה השלישית במצטבר של התוכנית שעלתה לשידור ב-3 באוקטובר 2021 בערוץ קשת 12. בעונה זו השופטים שגם בתפקיד המנחים היו חיים כהן ורותי ברודו, ושידוריה הסתיימו ב-21 באוקטובר 2021. הזוכים הגדולים של העונה הם אורלי זילברשץ ואלישע בנאי. פרקים 1–5 עליה לאוויר – 3 באוקטובר – 11 באוקטובר 2021 תיאור – בכל פרק, זוג אחד בתורו נכנס למטבח ומכין שלוש מנות: מנת פתיחה, מנה עיקרית וקינוח. השופטים נותנים על כל מנה ציון ולאחר כל המנות, הזוגות האחרים מנקדים את כל הארוחה. לאחר כל הארוחות, שני הזוגות שמסיימים בראש הטבלה, עולים לגמר. פרק 6 עליה לאוויר – 21 באוקטובר 2021 תיאור – שני הזוגות שעלו לגמר מכינים שתי מנות: מנה עיקרית וקינוח. לאחר כל מנה, הזוגות שלא עלו לגמר והשופטים מנקדים את המנה על דף. MKR המטבח המנצח: VIP, במיזם "אישים" לתיעוד היצירה הישראלית המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכולוסייה הכללית כפיר אדר, רייטינג: השקת המטבח המנצח VIP ניצחה את השקת אבודים?, באתר אייס, 4 באוקטובר 2021 שירה יום טוב, רייטינג: האם התקלה בפייסבוק העלתה את כמות הצופים?, באתר אייס, 5 באוקטובר 2021 רייטינג: התחקיר המטלטל של דרוקר גבר על המטבח המנצח?, באתר אייס, 8 באוקטובר 2021 כפיר אדר, רייטינג: התחקיר של צופית גרנט עניין יותר מהמטבח המנצח?, באתר אייס, 11 באוקטובר 2021 רייטינג: אברי גלעד הצליח לעקוף את ניב רסקין בבוקר?, באתר אייס, 12 באוקטובר 2021 כפיר אדר, רייטינג: המטבח המנצח סיים עונה, צופית גרנט הפריעה לחגיגות?, באתר אייס, 22 באוקטובר 2021
סשה פרקינסון

סשה לואיז פרקינסון (באנגלית: Sacha Louise Parkinson נולדה ב-11 במרץ 1992) היא שחקנית קולנוע וטלוויזיה אנגלייה. סשה לואיז פרקינסון נולדה ב-11 במרץ 1992 בסלפורד, מנצ'סטר רבתי. היא למדה בבית הספר התיכון "ווקדן". ב-22 בפברואר 2018, פרקינסון ספרה שיש לה אנדומטריוזיס. המצב הוביל לניתוח באפריל 2017 להסרת ציסטות רירית הרחם מהשחלות שלה יחד עם רקמות אנדומטריוזיס אחרות מהאזורים הסובבים אותו. ב-15 בדצמבר 2008, פורסם כי פרקינסון לוהקה לתפקיד חוזר באופרת הסבון הבריטית "קורוניישן סטריט", שם היא מגלמת את שאן פאוורס. פרקינסון הופיע לראשונה על המסך ב-26 בינואר 2009, כידידה של הדמות סופי וובסטר, בגילומה של השחקנית ברוק וינסנט. שאן וסופי הפכו מאוחר יותר לזוג הלסבי הראשון של אופרות הסבון באביב 2010. בשל הפופולריות של קו העלילה, ההפקה האריכה את החוזה של פרקינסון עד 2011. פרקינסון החליטה לעזוב את הסדרה, וצילמה את הסצינות האחרונות שלה ב-18 בנובמבר 2011. סצנות אלו הוקרנו בפרק ב-30 בדצמבר 2011. בין השנים 2013–2014 שיחקה בסדרת הטלוויזיה "The Mill". בשנת 2015 החלה לשחק בסדרת הטלוויזיה מר סלפרידג'. היא המשיכה להופיע בעונתה הרביעית של הסדרה בשנת 2016. בשנת 2018 שיחקה בסרט הקולנוע "Apostasy". בשנת 2020 שיחקה בעונה התשיעית של סדרת הטלוויזיה רגליים קרות. בשנת 2022 שיחקה בסרט "אמילי". סשה פרקינסון, ברשת החברתית אקס (טוויטר) סשה פרקינסון, במסד הנתונים הקולנועיים IMDb (באנגלית) סשה פרקינסון, באתר AllMovie (באנגלית) "Sacha's Flying High". Manchester Evening News. 2007-02-19. Bourne, Dianne (24 בפברואר 2018). "Former Coronation Street star reveals painful endometriosis battle". Manchester Evening News. {{cite web}}: (עזרה) "@brookevincent_fan shared a photo on Instagram: "⚡️🤍 #Endometriosis #LadyHoodLove #TheVaginaMonoblogs #FemalesAreBadass" • May 25, 2020 at 11:28pm UTC". Instagram. אורכב מ-המקור ב-24 בדצמבר 2021. {{cite web}}: (עזרה) "Brooke Levi Vincent 🐝 on Instagram: "Covering Lady Love, Endometriosis, growing up in the public eye."". Instagram. Green, Kris (15 בדצמבר 2008). "Two new kids for 'Coronation Street'". דיגיטל ספיי. נבדק ב-6 במרץ 2011. {{cite web}}: (עזרה) Daniels, Colin (24 באוקטובר 2010). "Sacha Parkinson tipped for new Corrie deal". דיגיטל ספיי. נבדק ב-6 במרץ 2011. {{cite web}}: (עזרה) "Parkinson excited about life after Corrie". RTÉ News. 19 ביוני 2011. {{cite news}}: (עזרה) Vicki Power, Call The Midwife's Laura Main: 'The Mill feels like everybody's story', Express.co.uk, ‏6 ביוני 2014 Tricia Welch, Mr Selfridge's Sacha Parkinson: 'Eliza Doolittle is my style icon', Express.co.uk, ‏בundefined 2015 Simon Wardell, Apostasy to Lady Macbeth: the seven best films to watch on TV this week, The Guardian, ‏5 בundefined 2022 Paul Fogarty, Meet Cold Feet’s Sacha Parkinson: New character Laura creates a stir for Adam, HITC, ‏2 בundefined 2020 Elizabeth Cotton, "Emily" Is Finally In Cinemas – Here's Where You Might Recognise The Cast From, BuzzFeed, ‏5 בספטמבר 2022
מזיקין

במיתולוגיה היהודית, מזיקין (מאוית גם כמזיקים) הם שדים בלתי נראים שיכולים ליצור מטרדים קלים או סכנות גדולות יותר. בדרך כלל הכוונה היא לשדים בלתי נראים שאדם יכול להיתקל בהם בחיי היומיום. שדים או רוחות רעות אינם מופיעים באופן בולט בדת היהודית, במיוחד כאשר עובדי האלילים תופסים אותם כישות בפני עצמם. הם נתפסים דווקא תחת פיקודו של אלוהים ששולח את עונשו דרכם. "Demons & Demonology". www.jewishvirtuallibrary.org (באנגלית). נבדק ב-14 בנובמבר 2018. {{cite web}}: (עזרה) ערך זה הוא קצרמר בנושא יהדות ובנושא מיתולוגיה. אתם מוזמנים לתרום לוויקיפדיה ולהרחיב אותו.
משה שיינמן

משה שיינמן (נולד ב-1943) הוא עיתונאי ספורט ישראלי ויושב ראש תא כתבי הספורט באגודת העיתונאים בתל אביב בעל פרס מפעל חיים בספורט (2011). שיינמן נולד בתל אביב. בגיל 21 החל בעבודתו ב"ידיעות אחרונות" לסקר את מכבי תל אביב בכדורגל. במקביל סיקר את פעילות ההתאחדות לכדורגל בישראל, את מרכזי הספורט השונים ואת קבוצות הכדורגל האחרות בת"א (הפועל, שמשון ובית"ר). בנובמבר 2006 מונה לסגן עורך מדור הספורט בידיעות אחרונות. עם הזמן ערך כתבות ספורט בכדורגל ובכדורסל מהארץ מאסיה ומאירופה וכתבות מיוחדות, כמו על אסון המכביה והריאיון הבלעדי עם אולסי פרי בכלאו בארצות הברית. במרץ 2017 העיד בחקירת תיק 2000, כמי שמקורב להנהלת העיתון ולממלאי תפקיד בכירים בעיתון. הוא יו"ר תא כתבי הספורט באגודת העיתונאים בתל אביב. שיינמן נחשב כתב ספורט מוביל וזכה להערכה רבה לאורך השנים, מתוכם: 2011 פרס למפעל חיים בספורט מטעם התאחדות הספורט לוותיקים. יחד איתו קיבל את הפרס גם העיתונאי דני דבורין נובמבר 2011 אות הוקרה על פועלו מארגון העיתונאים (אילת) אות הוקרה מאופ"א במהלך טקס שנערך במונקו. אוקטובר 2022 הוקרה מאת מכבי תל אביב בפתיחת המחזור ה-11 בליגת העל במשחקה מול סקציה נס ציונה. שיינמן קבל חולצה ממוסגרת עם הספרה 56, כמספר השנים אותן סיקר את הקבוצה. כבוד: עיתונאי "ידיעות אחרונות" ו-ynet, משה שיינמן, זכה להוקרה ממכבי ת"א, באתר ynet, 5 בנובמבר 2022 רתם קלינה, שיינמן - סגן עורך הספורט ב"ידיעות", באתר nrg‏, 12 בנובמבר 2006 הגשר שיצר את הקרע · משה שיינמן, באתר yediots-on-this-day.webflow.io פרשת ביבי-נוני: עיתונאי ותיק בידיעות מסר עדות, באתר בחדרי חרדים דני דבורין יקבל פרס למפעל חיים בספורט, באתר Telesport (באנגלית) אלכסנדר כץ, ההחלטה התהפכה: טקס פרסי הרדיו של כנס אילת יתקיים, באתר אייס, 12 בנובמבר 2019
חתול בר

חתול בר (שם מדעי: Felis silvestris) הוא מין בסוג חתול ממשפחת החתוליים. חתול הבר הוא טורף קטן הנפוץ באירופה ובחלקן המערבי של אסיה ואפריקה. חתול הבר שכיח במספר אזורים בישראל, אם כי באזורים מדבריים הוא נדיר יחסית. חתול הבר פעיל בלילה וצד יונקים קטנים, ציפורים ועוד יצורים בגודל דומה. חתול הבר האפריקאי (Felis lybica) הוא אביו של חתול הבית (Felis catus). ישנן עדויות שמצביעות על כך שחתול הבית בוית לפני 9500 שנה מחתול הבר האפריקאי באזור הסהר הפורה, במקביל למהפכה החקלאית, בשל הצורך להגן על מצבורי תבואה מפני מכרסמים. בסביבתו הטבעית מותאם חתול הבר למגוון סוגי בתים: יערות פתוחים, סוואנות וערבות. על אף שתת-המין המבוית נראה במגוון תבניות וצבעים, פרטי הבר הם בצבע חום-אפור עם פסים שחורים, באורך של 50 עד 80 ס"מ ושוקלים בין שלושה לשישה ק"ג. תת-המין האפריקני קטן במקצת ובעל גוון חום בהיר יותר. הזכרים גדולים מהנקבות במשקלם ולהם ראש גדול יותר וצוואר עבה יותר משל הנקבות. רוב ההמלטות מתרחשות באביב. משכה של תקופה ההיריון הוא 50–63 יום. בסופו של ההיריון מומלטים 1–5 גורים עיוורים שמשקלם כ-50 גרם. לאחר עשרה ימים הם פותחים את עיניהם ולאחר 16–20 יום הם לומדים ללכת. הגורים יונקים כשלושה חודשים ובגיל זה מתחילים לצוד, בגיל חמישה חודשים הם נעשים עצמאיים ובגיל 9–12 חודשים הם מגיעים לבגרות מינית. הם חיים כ-15 שנה. חתול בר אפריקני (Felis lybica) – נחשב כיום מין עצמאי. חתול בר אירופי (Felis silvestris) - נחשב כיום מין עצמאי. חתול הבית (Felis catus) – נחשב כיום מין עצמאי. נקבה וגור בסקוטלנד נקבה וגור בסקוטלנד מדיה וקבצים בנושא חתול בר בוויקישיתוף חתול בר, באתר אנציקלופדיה בריטניקה (באנגלית) חתול בר, באתר ITIS (באנגלית) חתול בר, באתר NCBI (באנגלית) חתול בר, באתר Animal Diversity Web (באנגלית) חתול בר, באתר האנציקלופדיה של החיים (באנגלית) חתול בר, באתר GBIF (באנגלית) חתול בר באתר הגן הזואולוגי של אוניברסיטת תל אביב חתול בר באתר הרשימה האדומה של IUCN (באנגלית) חתולי בר בישראל באתר תצפית לעולם הטבע (בעברית) חתול בר באתר הרשימה האדומה של IUCN Driscoll, C. A., Menotti-Raymond, M., Roca, A. L. Hupe, K., Johnson, W. E., Geffen, E., Harley, E. H., Delibes, M., Pontier, D., Kitchener, A. C., Yamaguchi, N., O’Brien, S. J., Macdonald, D. W. (2007). "The Near Eastern Origin of Cat Domestication" (PDF). Science. 317 (5837): 519–523. doi:10.1126/science.1139518. PMID 17600185.{{cite journal}}: תחזוקה - ציטוט: multiple names: authors list (link)
טטהאזה

טטהאזה (בהונגרית: Tataháza) הוא כפר בנפת באצ'אלמאש שבמחוז באץ'-קישקון בדרום מזרח הונגריה. עד לשואה הייתה בו קהילה יהודית. כמו יישובים רבים באירופה, גם בטטהאזה אוכלוסיית היישוב נמצאת בירידה. כך, בשנת 1990 חיו בכפר 1,576 תושבים ובשנת 2022 חיו בו רק 1,095 תושבים. שמו של הכפר טטהאזה הוזכר לראשונה בשנת 1485 בשטר מכר של אחוזה. יהודים חיו בעיירה במאה ה-19 ובמאה ה-20. יהודים מהכפר נרצחו במהלך שואת יהודי הונגריה. מדיה וקבצים בנושא טטהאזה בוויקישיתוף אתר האינטרנט הרשמי של טטהאזה (בהונגרית) נתוני הכפר באתר הלמ"ס ההונגרי תיעוד יהודי טטהאזה שנרצחו בשואה מפקדי האוכלוסין של יהודי הונגריה, 1993
ביפאנה

ביפאנה (בפורטוגזית: Bifana) הוא כריך פורטוגלי הנפוץ באזור ונדאש נובאש, פורטוגל. הכריך מורכב מלחם, חזה עוף או נקניקיות חזיר שבושלו עם שום ויין, חרדל או רוטב חריף. נהוג להגיש את הכריך בזמן פסטיבלים שמתקיימים ברחבי פורטוגל. מדיה וקבצים בנושא ביפאנה בוויקישיתוף מתכון להכנת ביפאנה, באתר Thefoodhog Bifanas de Vendas Novas, www.bifanasdevendasnovas.pt Bifana Recipe - How To Make The Best Portuguese Sandwich, ‏2021-09-14 (באנגלית אמריקאית) Adam Liaw, Lisbon-style pork bifana recipe, Good Food (ב־Australian English) The Bifana: Portugal’s Best Sandwich?, Portugalist, ‏2017-10-12 (באנגלית אמריקאית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ביפאנה".
גנטיקה דינמית

גנטיקה דינמית עוסקת בחקר וניתוח של התופעות שבהן קומפלקסי חלבון אנזימטיים פיזיולוגיים משנים את ה-DNA, בצורה מתוחכמת יותר או פחות. חקר מנגנונים כאלה חשוב ראשית מכיוון שהם מקדמים תהליכים חשובים, כמו למשל הרקומבינציה של מערכת החיסון (בקנה מידה אינדיבידואלי) והשחלוף (בקנה מידה אבולוציוני). בנוסף, הם עלולים לפעמים להפוך למזיקים בגלל תפקוד לקוי כלשהו, הגורם להפרעות ניווניות למשל. דוגמאות אופייניות לנושאי גנטיקה דינמית הן: מוטציות דינמיות, מונח שהוצג על ידי רוברט ריצ'רדס (Robert I. Richards) וגרנט ר. סאתרלנד (Grant R. Sutherland) כדי לציין מוטציות הנגרמות על ידי מוטציות אחרות. תופעה זו כרוכה לעיתים קרובות במספר משתנה של רצפים חוזרניים (VNTR), הקשורים באופן הדוק למחלות ניווניות רבות, כמו מחלת trinucleotide repeat disorders. גנום דינמי, מונח שהוצג על ידי נינה פדורוף (Nina Fedoroff) ודייוויד בוטשטיין (David Botstein) כדי לציין את הטרנספוזיציה שגילתה ברברה מקלינטוק (Barbara McClintock). רקומבינצית V(D)J של מערכת החיסון (התגלה על ידי סוסומו טונגאווה Susumu Tonegawa) והחלפת המחלקה (isotype class switching), מונחים שהוצגו כדי לציין שני סוגים של רקומבינציות של מערכת החיסון, שהם הגורם העיקרי למגוון העצום של הנוגדנים. העברת DNA אופקית (שנתגלה על ידי פרדריק גריפית') המעידה על העברת DNA בין שני אורגניזמים. שחלוף כרומוזומלי (התגלה על ידי תומאס האנט מורגן Thomas Hunt Morgan) בתיווך היווצרות והתפרקות (באמצעות קומפלקסים אנזימטיים משונים כגון הליקאז) של מבני DNA נדירים עם 4 הליקסים (סלילים) הידועים כ-G-quadruplexes. Richards RI; Sutherland GR (1997). "Dynamic mutation: possible mechanisms and significance in human disease". Trends Biochem. Sci. 22 (11): 432–6. doi:10.1016/S0968-0004(97)01108-0. PMID 9397685 Fonzo, VD; Bersani, E; Aluffi-Pentini, F; Parisi, V (July 2001). "DNA quadruplexes and dynamical genetics". Medical Hypotheses. 57 (1): 103–11. doi:10.1054/mehy.2001.1291 PMID 11421636.
חתול חולות

חתול חולות (שם מדעי: Felis margarita) הוא מין בסוג חתול. חתול חולות הוא חתול בר קטן הנפוץ במדבריות אפריקה ואסיה. בישראל מין זה זוהה באזור מצומצם בערבה לראשונה על ידי הזואולוג גיורא אילני, אך הוא ככל הנראה נכחד בישראל. נכון ל-2023 ישנם 4 חתולי חולות בספארי שברמת גן. נכון ל-2024 יש בגן החיות מדבריום שבבאר שבע שני חתולי חולות בוגרים בתוכנית רבייה. ראשו רחב ואוזניו גדולות ומחודדות. אורכו 50 סנטימטרים, ואורך זנבו 30 סנטימטרים. משקלו כ-2 קילוגרמים. הזכרים גדולים מהנקבות. צבע גופו צהוב-אפור, עם פסים לבנים, שלעיתים קשה להבחין בהם. כפות רגליו מכוסות בשיער ארוך המגן עליו מפני החול החם. התנהגותו של חתול החולות תואמת את סביבת החיים שלו – הוא מנצל את ראשו השטוח וצבעיו הבהירים כדי לארוב לטרפו, או להסתתר מטורף. תת-מינים: Felis margarita margarita, סהרה Felis margarita harrisoni, חצי האי ערב Felis margarita thinobia, איראן Felis margarita scheffeli, פקיסטן חתול החולות פעיל בלילה. ביום הוא מסתתר מתחת לסלעים. בלילה הוא צד מכרסמים, לטאות וחרקים. משך ההריון הוא 60–69 ימים, ובסופו נולדים 2–5 גורים. הם מגיעים לבגרות מינית בגיל 9–14 חודשים. זיהוי של חתול החולות בטבע הוא נדיר, ולא ידוע אם מצב זה נובע בעיקר מאיומים על הסביבה הטבעית של החתול או מיכולת ההסוואה שלו. ארגון IUCN מגדיר את מצבו כ"ללא חשש". עם זאת, על פי הארגון, הידע על התפוצה של חתול החולות מועט ועל כן קשה להעריך את מידת הסכנה שנשקפת לו. המחקר היחיד שנעשה לגבי תפוצה של חתולי החולות באמצעות מכשירי מעקב נעשה בישראל בסוף המאה העשרים, כשמכשירים הוצמדו ל-11 חתולי חולות. מאז שנת 2000 לא נצפו חתולי חולות בטבע בישראל עם זאת, בספארי רמת גן נולדו חמישה חתולי חולות. והמין נחשב לנכחד מקומית, אך עדיין קיים בערבה הירדנית ובאזורים אחרים במזרח התיכון ובצפון אפריקה. ייתכן שהמין נכחד גם בפקיסטן ותימן. מדיה וקבצים בנושא חתול חולות בוויקישיתוף חתול חולות, באתר ITIS (באנגלית) חתול חולות, באתר NCBI (באנגלית) חתול חולות, באתר Animal Diversity Web (באנגלית) חתול חולות, בבסיס הנתונים ARKive (באנגלית) חתול חולות, באתר האנציקלופדיה של החיים (באנגלית) חתול חולות, באתר GBIF (באנגלית) חתול חולות באתר גן החיות התנ"כי IUCN (באנגלית) חתול חולות באתר הרשימה האדומה של IUCN רשימת מיני בעלי החיים בספארי הודעה על כישלון מאמצי השימור (מאורכב בארכיון האינטרנט) חתול חולות, באתר ספארי, ‏2023 https://midbarium.co.il/animals/חתול-חולות/ אבינעם דנין, לקסיקון כרטא החי והצומח בארץ-ישראל, כרטא, תשס"ג 2002, עמ' 322, מסת"ב 965-220-505-2 חתול חולות, באתר הרשימה האדומה של IUCN אלבז-אלוש, קורין (2022-05-16). "נדיר: חמישה גורי חתולי חולות נולדו בספארי". Ynet. נבדק ב-2022-07-26.
גרינדלוולד

גרינדלוולד (בגרמנית: Grindelwald) היא עיירת נופש בקנטון ברן בשווייץ. היא שוכנת בעמק על רכס האלפים הברניים, בגובה 1,034 מטר, על גדות נהר הליטשינה השחור (אנ'). גרינדלוולד היא אחד ממרכזי הנופש הגדולים של אזור יונגפראו. בעיירה ובכפרים השייכים אליה מבחינה מוניציפלית מתגוררים 4,060 תושבים (נכון לשנת 2017). העיירה שוכנת בעמק למרגלות הר אייגר (3,970 מטר) המתנשא מעליה בתלילות רבה מדרום, והר פירסט (אנ') המתון יותר מצפון. מדרום לעיירה שני קרחונים גדולים: קרחון גרינדלוולד התחתון וקרחון גרינדלוולד העליון. בקרבת גרינדלוולד שני אתרי סקי, שביחד יש בהם מסלולים באורך 160 קילומטר. בקיץ העיירה היא נקודת מוצא לשבילי הליכה רבים באורך 300 קילומטר. אל גרינדלוולד ניתן להגיע בקו רכבת הרמה הברנית (BOB), שתחילתו בתחנת הרכבת של אינטרלאקן. מגרינדלוולד יוצאת רכבת ונגרנאלפ (WAB), המגיעה לתחנת קליינה שיידג. משם ניתן לקחת רכבת נוספת רכבת היונגפראו (JB) העולה לתחנת יונגפראויוך שעל פסגת היונגפראו, שהיא תחנת הרכבת הגבוהה ביותר באירופה. מגרינדלוולד יוצאים שלושה רכבלים לפירסט, מאנליחן ופפינגשטג. גרינדלוולד מהר אייגר בשנת 1996 מבט על גרינדלוולד מהירידה מהר פירסט הרחוב הראשי של גרינדלוולד תחנת הרכבת, יולי 2011 מדיה וקבצים בנושא גרינדלוולד בוויקישיתוף אתר האינטרנט הרשמי של גרינדלוולד (באנגלית) מידע על גרינדלוולד באתר התיירות של שווייץ (באנגלית) כרמית וייס, ‏טיול בגרינדלוולד - חלום שהתגשם, באתר GoTravel גרינדלוולד, באתר אנציקלופדיה בריטניקה (באנגלית) ערך זה הוא קצרמר בנושא יישובים בשווייץ. אתם מוזמנים לתרום לוויקיפדיה ולהרחיב אותו.
דב נשרי

דב נשרי (אדלר) (כ"א באלול תר"פ/ 1920 - יח בתמוז תשל"ג/ 18 ביולי 1973) היה חבר "ההגנה", קצין בדרגת אל"ם בצה"ל ואיש משרד הביטחון, מנכ"ל "החברה לפיתוח חוף אילת". נולד לטוביה אדלר, ועלה לארץ ישראל בנעוריו. היה נוטר, מדריך ומפקד מחלקה בהגנה ברחובות ופעיל המוסד לעליה ב' באירופה. במלחמת העצמאות היה מג"ד בחטיבת קרייתי. בין השנים 1952–1954 היה מפקד אילת, שהייתה שטח שיפוט צבאי. ב-1952 נישא לדליה למדני, ב-1954 עברו בני הזוג לצהלה, ובשנת 1957 נולדה בתה היחידה, ליאת. במבצע קדש היה קצין קישור של פיקוד המרכז לחטיבה 17 ועמד בראש "ועדת נשרי" שתיחקרה את טבח כפר קאסם מטעם פיקוד המרכז, מספר שעות לאחר סיומו. היה מנהל מחלקת הגדנ"ע באגף הנוער והנח"ל במשרד הביטחון. בין השאר הקים את תזמורת הגדנ"ע ויצא איתה לסיבובי הופעות בחו"ל. ב-1959 פיקד על משלחת הגדנ"עים, תלמידי כפר גלים, למדינות מערב אפריקה. המשלחת יצאה במסגרת פעילויות שהתקיימו באותה עת לקידום יחסי אפריקה–ישראל, ופעילותה נחשבה כתרומה מוצלחת לתדמית מדינת ישראל. בשנת 1961 התגרש מדליה למדני. הכיר בכפר הירוק את דרורה חבקין שלימדה שם ונישא לה. בתם שירי נולדה ב-1964 ובנם אריאל ב-1967. התגרשו ב-1970 לאחר שדרורה נפרדה ממנו ועברה לחיות עם דני ליטני. ב-1969 מונה למנכ"ל "החברה לפיתוח חוף אילת". למרות שרבים הטילו ספק בהיגיון הכלכלי של השקעה נוספת בתיירות באילת, בפעילותו היזמית ומסירותו הרבה הצליח נשרי תוך שלוש שנים להוציא לפועל מיזמי פיתוח רבים. כבר בשנת 1970 סיפר במסיבת עיתונאים בעיר על השקעות הצפויות בזכות מענק ממשלתי לבוני מלונות באילת. ב-1972 הותרה כניסת פועלים ערבים לעיר, ותנופת הפיתוח גברה. ביוני 1973, בעת פתיחת מלון חדש, סיפר לעיתונות על תוכנית הכשרת אזור התיירות החדש שנמצאה בעיצומה באותה עת ועל חשיבות החלטת הממשלה להקים שדה תעופה בינלאומי מחוץ לעיר. מספר שבועות לאחר מכן נפטר במהלך ניתוח לטיפול באולקוס, בן 53 בלבד במותו. נקבר בבבית העלמין בחולון. מאות הגיעו להלווייתו. התאריכים העבריים ע"פ כיתוב מצבתו באתר GRAVEZ היום הלווית דב נשרי ז"ל, מעריב, 19 ביולי 1973 בוגר מחזור י"ד בקורס מ"מים של ההגנה מערך הדרכה לסיור בעקבות חטיבת קרייתי במלחמת העצמאות במלאת 70 שנה לקרבות, הוצאת בית ספר שדה כפר עציון עופרה אליגון, על המשלט יושבת...ריביירה, מעריב, 16 במרץ 1973 דליה למדני – דב נשרי: נשאים, דבר, 9 ביוני 1952 טבח כפר קאסם:ספריית מסמכים, באתר "עקבות" יום החולצות הירוקות, "העולם הזה", גיליון 1082 מ-25 ביוני 1958, עמוד 6 מיכה בר-עם, "מסע ידידות למערב אפריקה", במחנה, גיליון 580, 26 במאי 1959 ראובן בן צבי, מ"כפר גלים" ליערות גאנה, מעריב, 1 במרץ 1959 אסתר ברזל, 20 יום באפריקה, דבר, 29 במאי 1959 "הלא אתם צריכים להיות מלאכים כי ירושלים היא בשמיים", למרחב, 22 במאי 1959 תמונת חברי המשלחת ושמותיהם, ביניהם דב נשרי, בדף פייסבוק של כפר גלים בן שלו, עשרים שנה למותה של דרורה חבקין, באתר הארץ, 12 ביוני 2015 דברי הכנסת/הישיבה ה-399 של הכנסת השישית/ב.שאילתות ותשובות/8.סכסוך בין עיריית אילת והחברה לפיתוח חוף אילת 15 מליון לירות להקמת בתי מלון באילת, על המשמר, 11 בינואר 1970 אגד מפסיק התחבורה באזור התיירות באילת, מעריב, 7 ביוני 1973 מלון סן טרופז נפתח באילת, דבר, 25 ביוני 1973 דב נשרי באתר GRAVEZ כולם היו בניו, העולם הזה, גיליון 1873, 25 ביולי 1973
CPU-Z

CPU-Z היא תוכנת שירות קטנה המפותחת ומופצת בחינם על ידי CPUID. מטרת התוכנה, המופצת עבור חלונות ועבור אנדרואיד, היא לזהות את רכיבי החומרה המותקנים במחשב (או בסמארטפון), ולספק למשתמש מידע מפורט עליהם. CPU-Z מספקת למשתמש מידע על רכיבי החומרה המותקנים במחשב, מידע מפורט בהרבה לעומת הכלים המובנים שמספקת מערכת ההפעלה. בכך, מסייעת התוכנה למשתמש או לטכנאי לזהות רכיבים מסוימים ללא צורך בפירוק מארז המחשב. בין היתר, מספקת התוכנה מידע על הרכיבים הבאים: מעבד - דגם, סוג התושבת, המיקרו-ארכיטקטורה עליה הוא מבוסס, צריכת חשמל מרבית (בוואט), מתח חשמלי, מידע על הרחבות לסט הפקודות שהמעבד מכיר (MMX, SSE, x64 וכו'), מידע על כמות הליבות וה-threads ומהירותם, ומידע על זיכרון המטמון. לוח האם - דגם, סוג ערכת השבבים, מידע על דגם ה-BIOS וגרסתו הנוכחית ומידע על אפיקי תקשורת עיקריים כמו PCI Express בהם הלוח תומך. זיכרונות RAM - כמות הזיכרון, מהירויות כרטיסי הזיכרון ותזמונים. ניתן לקבל גם מידע על כל כרטיס זיכרון בנפרד. כרטיס המסך - פרטי דגם ומיקרו-ארכיטקטורה, תדרי העבודה של הליבה והזכרונות, גודל זיכרון ה-VRAM ורוחב הפס של אפיק הזיכרון. בנוסף לכך, מספקת התוכנה כלים למדידת ביצועים (Benchmark) למעבד, וכן אפשרויות לשמירה של הדו"ח שמספקת התוכנה כקובץ טקסט או כקובץ HTML על מנת לאפשר שיתוף באינטרנט לשם השוואה. מונחים בחומרה GPU-Z אתר האינטרנט הרשמי של CPU-Z (באנגלית) ביקורת באתר CNET (דצמבר 2009) ביקורת באתר Softpedia (אוקטובר 2006) ביקורת באתר BenchmarkHQ (2001)
Beluga

Beluga (בלוגה) הוא יוטיובר אמריקאי המפרסם מערכונים קומיים וסרטונים קצרים, ובערוצי היוטיוב האחרים שלו גם סרטוני ממים וסרטונים בנושא משחקי וידאו. ערוץ היוטיוב Beluga, אשר נקרא על שם דג הבלוגה, נפתח ב-26 בינואר 2017. הסרטון הראשון בו הועלה בפברואר 2021. מרבית הסרטונים בערוץ הם מערכונים אקראיים המתרחשים בפלטפורמה דיסקורד, או סרטונים קצרים אחרים. הדמות המרכזית ברוב הסרטונים היא חתול בשם בלוגה, ומופיעים בהם גם חבריו וקרוביו של בלוגה, בשרתי הדיסקורד. הדמויות מתקשרות אחת עם השנייה בצ'אטים בתוך הפלטפורמה, ולא על ידי שיחות קוליות או פגישה פנים אל פנים. הערוץ כולל גם מגוון סרטוני גיימינג אחרים, של משחקי וידאו כדוגמת מיינקראפט, אשר אינם קשורים לסרטוני המערכונים. בלוגה נוהג להעלות סרטון חדש לערוץ מדי שלושה ימים. תמונת הפרופיל של הערוץ, וזו השייכת לדמות של בלוגה, נלקחה מתוך מם אינטרנט משנת 2018 בשם "חתול מנומס" (Polite Cat). בתמונה מופיע חתול עם הבעת פנים ישירה אל המצלמה, שתוארה בהמשך כ"מנומסת" עם הפיכתה של התמונה לפופולרית. נכון לנובמבר 2022, הערוץ מונה מעל ל-9.23 מיליון רשומים. בדצמבר 2021 נודע כי יוטיוב דירגו את הערוץ במקום הרביעי בקטגוריית "יוצרים פורצי דרך" לשנת 2021, במסגרת דירוג הסרטונים והיוצרים השנתי שלה. בנוסף, הערוץ Beluga היה לערוץ היוטיוב הצומח ביותר בהיסטוריה, כאשר הוא צבר מעל ל-7 מיליון מנויים תוך חודשים אחדים בלבד. Beluga מחזיק בשני ערוצי יוטיוב נוספים: הערוץ הראשון הוא Beluga Jr, השייך כביכול לבנו הצעיר של בלוגה, אותו פתח ב-12 בפברואר 2017. ערוץ זה קשור בתכניו לערוץ Beluga הראשי. הערוץ צבר עד כה כ-472 אלף רשומים. הערוץ השני הוא Explore Lucid Dreaming, אותו פתח ב-30 בספטמבר 2017. בערוץ זה בלוגה מפרסם סרטונים בנושא חלימה מודעת (Lucid dreaming), בהם הוא מדריך כיצד להגיע לחלום צלול, על ידי שיטות שונות הקיימות עבור כך. ערוץ זה הוא הראשון בו היוטיובר היה פעיל, על אף שהיה האחרון שנפתח. עם הגידול בפופולריות של הערוץ Beluga, הוא נהיה פחות פעיל בערוץ זה, אך ציין כי הוא עדיין מתכנן להעלות סרטונים. הערוץ צבר עד כה כ-1.08 מיליון רשומים. על אף שלכאורה Beluga אמור היה להיות ערוץ משני של היוטיובר (כאשר הסרטון הראשון בערוץ זה הועלה רק ב-2021, למרות שנפתח בפועל כבר בתחילת 2017), הוא זכה לפופולריות הרבה ביותר מבין שלושת הערוצים. לערוץ ישנן ערוצי פרודיה רבים השייכים כביכול לחברים של בלוגה. Beluga Beluga, ברשת החברתית אקס (טוויטר) Beluga, ברשת החברתית אינסטגרם Beluga, סרטונים בערוץ היוטיוב Beluga Jr. סרטונים בערוץ של Beluga Jr., באתר יוטיוב Explore Lucid Dreaming Explore Lucid Dreaming, ברשת החברתית אינסטגרם סרטונים בערוץ של Explore Lucid Dreaming, באתר יוטיוב Beluga - About, YouTube It's Mathematically Unlikely You Will Watch This, Beluga, YouTube Polite Cat Meme: Is This Viral Image of a Cat Real or Fake?, The Daily Dot, ‏1 בספטמבר 2018 Jennifer Bisset, YouTube names the top 10 most-viewed videos uploaded in 2021, CNET, ‏3 בנובמבר 2021 What Kind of Cat Breed Is Beluga? - Excited Cats, Excited Cats, ‏3 באפריל 2022 Beluga Jr. - About, YouTube Explore Lucid Dreaming - About, YouTube